CELEX: C2004/300/24
Language: sl
Date: 2004-12-04 00:00:00
Title: Sodba Sodišča (prvi senat) z dne 14. oktobra 2004 v zadevi C-340/02: Komisija Evropskih skupnosti proti Francoski republiki (Neizpolnitev obveznosti države — Direktiva 92/50/EGS — Postopek za oddajo javnih naročil storitev — Pomoč nosilcu projekta v zvezi s čistilno napravo — Oddaja izbranemu udeležencu natečaja za ideje brez predhodne objave obvestila o naročilu v UL)

4.12.2004   
            
            
               SL
            
            
               Uradni list Evropske unije
            
            
               C 300/12
            
         
      SODBA SODIŠČA
   
   (prvi senat)
   z dne 14. oktobra 2004
   v zadevi C-340/02: Komisija Evropskih skupnosti proti Francoski republiki (1)
   
   (Neizpolnitev obveznosti države - Direktiva 92/50/EGS - Postopek za oddajo javnih naročil storitev - Pomoč nosilcu projekta v zvezi s čistilno napravo - Oddaja izbranemu udeležencu natečaja za ideje brez predhodne objave obvestila o naročilu v UL)
   (2004/C 300/24)
   Jezik postopka: francoščina
   V zadevi C-340/02, Komisija Evropskih skupnosti (zastopnik: M. Nolin) proti Francoski republiki (zastopniki: G. Bergues, S. Pailler in D. Petrausch), katere predmet je tožba zaradi neizpolnitve obveznosti na podlagi člena 226 ES, vložena dne 24. septembra 2002, je Sodišče (prvi senat) v sestavi P. Jann, predsednik senata, S. von Bahr in K. Schiemann (poročevalec), sodnika, generalni pravobranilec: L. A. Geelhoed, sodni tajnik: R. Grass, dne 14. oktobra 2004 razglasilo sodbo, katere izrek se glasi kot sledi:
   
               1.
            
            
               S tem, ko je mestna skupnost le Mans oddala naročilo študij za pomoč nosilcu projekta v zvezi s čistilno napravo la Chauvinière, ne da bi v Uradnem listu Evropskih skupnosti objavila obvestilo o naročilu, Francoska republika ni izpolnila obveznosti iz Direktive Sveta 92/50/EGS z dne 18. junija 1992 o usklajevanju postopkov za oddajo javnih naročil storitev, in predvsem iz njenega člena 15(2).
            
         
               2.
            
            
               Francoski republiki se naloži plačilo stroškov.
            
         
      (1)  UL C 289, 23.11.2002.